section_heading: Freddie Robdal
paragraph_text: Lik koji u seriji zapravo fizički i ne postoji, "Freddie Žabac" prvi se put spominje u epizodi "The Frog's Legacy", a kasnije se otkriva kako je on zapravo Rodneyjev biološki otac. Robdal je bivši ronilac Kraljevske mornarice (gdje je dobio nadimak) i profesionalni lopov, koji je 1959. imao izvanbračnu vezu s Joan Trotter. Robdal je poginuo 1963. nakon što je nesretnim slučajem sjedio na detonatoru tijekom pljačke banke. Nakon što se u epizodi "Sleepless in Peckham" pojavila Robdalova fotografija, njegova sličnost s Rodneyjem nakon godina špekulacija konačno je razriješila pitanje Rodneyjeva oca.